Ca membru al tribului Karuk,
muntele Shasta este destinația finală a rugăciunilor noastre.
Nu privim în sus când ne rugăm, privim spre muntele Shasta.
Noi, băștinașii, avem locuri unde...
Nu avem ce căuta.
Culmea muntelui Shasta, părțile mai înalte ale muntelui,
acelea sunt zone locuite de spirite.
Miturile multor amerindieni
descriu muntele Shasta drept un templu sau o biserică.
Și așa cum în unele părți ale templelor nu poți intra,
așa sunt și ei cu zonele înalte.
Băștinașii au zis că, dacă vreodată se construiește ceva acolo,
muntele îl va distruge.
În 1959, dezvoltatorii au închiriat pământ din Pădurea Națională Shasta Trinity,
intenționând să construiască o pârtie.
Cea mai mare stațiune de schi din Statele Unite,
în vârful muntelui Shasta.
Îl considerăm un munte sacru,
iar construirea acestei stațiuni de schi era o profanare.
În 1971, cabana de schi a luat foc și a ars complet.
Și apoi, o avalanșă mare a distrus telescaunul de pe munte.
Oamenii se cred mai deștepți decât natura.
Am vești triste pentru ei.
Nu au nicio șansă.
Peste tot pe munte, sunt locuri
cu mistere de nedescifrat pentru oameni.
CAZURILE CIUDATE NASC ÎNTREBĂRI
FENOMENE NEEXPLICATE
În California de Nord,
muntele Shasta se înalță la peste 2.400 m deasupra mării.
Misterele sale merg dincolo de distrugerea cabanei de schi.
De mii de ani,
muntele Shasta este un centru al activității spirituale.
Entuziaștii pretind că sunt chemați spre munte de o forță superioară.
Să fie oare o coincidență?
Sau are muntele o putere care depășește capacitatea noastră de înțelegere?
REGISTRUL POSIBILITĂȚILOR CE PUTERE ARE MUNTELE?
Băștinașii trăiesc de mii de ani în aceste locuri.
Numele Karuk pentru muntele Shasta e Uytaahkoo, „muntele alb”.
Practicile tribului Karuk își au originea în acest loc.
Potrivit genezei noastre,
la începutul timpului, doar spiritele erau pe Pământ.
Și se spune că la momentul marii transformări,
unele spirite au fost transformate în animale
și pietre, copaci, apă,
tot ce există în lumea naturală.
Și unele spirite au fost transformate în oameni.
Este foarte important ca oamenii să dezvolte o legătură
cu muntele, cu spiritele.
Noi nu credem că oamenii și natura sunt separate.
E o legătură reciprocă și codependentă.
Nordul Californiei are o densitate mică a populației.
Sunt kilometri întregi de teren deschis și agricol.
Și în mijloc se află muntele Shasta.
Iar la poalele muntelui Shasta e orașul cu același nume.
Care nu e precum comunitățile din jur.
Conviețuiesc o mulțime de tipuri diferite de oameni
într-o comunitate destul de mică, de 3.600 de oameni.
Vin oameni din toată lumea să urce pe munte
și e faimos la nivel național pentru activități în aer liber.
Dar în jur de 50% dintre cei care au venit pe munte
au zis că au venit pentru turismul spiritual.
În ciuda populației mici,
muntele Shasta atrage mai mult de 25.000 de turiști anual.
Și mulți intră pe rețelele de socializare
pentru a împărtăși spiritualitatea unică a orașului.
Hai la marele portal stelar de pe Shasta!
Am dat de copacul acesta frumos. Se pare că e un portal.
Să lăsăm lumina în inima noastră.
TRANSMISIUNE ARCTURIANĂ ȘI PLEIADIANĂ DE PE MUNTELE SHASTA
Muntele Shasta e un amestec eclectic incredibil
de spiritualitate de toate felurile din lume.
Unii spun că e un fel de Mecca new age.
Toți au fost atrași aici pentru ceva.
Trăiesc aici de peste 20 de ani.
Am auzit prima dată de muntele Shasta când eram adolescent în Utah.
Erau povești despre oameni care au văzut ființe
și alte năluci spirituale în timpul unor drumeții pe munte.
Și povești despre o civilizație pierdută. M-a fascinat asta.
Muntele Shasta e ca o ușă rotativă către paranormal.
E posibil să intre orice de natură spirituală.
În sălbăticia din jurul muntelui Shasta,
sunt mii de peșteri și tuneluri care duc în toate direcțiile.
Peștera lui Pluto e cea mai apropiată de munte.
Uneori, când intri acolo, e foarte apăsător.
Parcă ai fi urmărit.
Vezi ceva cu coada ochiului
și simți că cineva se mișcă în jur.
Mulți oameni spun că au văzut lucruri pășind prin pereți,
ca și cum ar fi o ușă care apoi dispare.
A fost mereu ideea aceasta de un alt tărâm spiritual,
în care poți intra prin muntele Shasta.
Se spune că peștera lui Pluto ar conține un soi de poartă
care duce spre o civilizație pierdută numită Lemuria.
OCEANUL PACIFIC
Civilizația pierdută a Lemuriei
e printre cele mai vechi legende ale muntelui.
Dar mulți cred că Lemuria nu e deloc un mit.
Ce mistere ascund peșterile muntelui?
E O CIVILIZAȚIE SUBTERANĂ SURSA PUTERII MUNTELUI?
Mulți oameni cred că există o civilizație fizică,
un oraș gigantic sub muntele Shasta.
Este o idee extraordinară.
Conform legendei,
Lemuria era un continent antic, populat de o specie avansată.
Dar Lemuria a fost distrus.
Unii spun că a fost un război.
Alții, că s-a scufundat în ocean.
Oricare ar fi fost cauza, lemurienii au fost forțați să fugă.
Mulți cred că au ajuns pe muntele Shasta,
unde au construit un cămin nou, ascuns adânc în munte.
Am căutat adevărul atât de mult timp!
M-am născut și am crescut mormonă, urmând credința lor vreme de 19 ani.
Și astfel, în căutările mele, am descoperit Lemuria.
Lemuria e foarte similară Pământului,
dar e puțin mai maiestuoasă.
E frumoasă, cu cascade roz și verzi.
Dragostea e așa densă, că o tai cu cuțitul.
Nu există negativitate acolo.
În descrierile populare ale lemurienilor,
sunt mai înalți decât oamenii normali.
Sunt albi, cu ochi albaștri, blonzi, cu trăsături nordice.
Când lemurienii s-au dus sub pământ, se zice că ei și-ar fi numit orașul Telos.
Și mulți credincioși folosesc acum ambele nume.
Există multe controverse privind intrările către Lemuria sau Telos.
Sunt oameni care vin aici căutând intrări fizice.
Se zvonește că sunt pretutindeni
și probabil că poți găsi persoane care îți vor lua banii
și îți vor spune că te pot duce la intrare.
Dar nu e o intrare fizică, mai degrabă.
Suntem încurajați să medităm și să ne dezvoltăm,
sperând să fim invitați.
Mie îmi sună a ceva new age,
dar nu mă simt insultat.
Băștinașii au și ei povești cu oameni mici
și povești cu uriași pe munte.
Dar nu că ar călători prin portaluri.
Sunt de fapt o altă specie de oameni, cu care suntem înrudiți.
Deci, o relație cu spiritele care există pe munte
e ceva natural pentru ființele umane.
Am avut experiențe meditative în care am fost invitată în Telos.
Și ce am trăit a fost
o călătorie prin munte, către centrul orașului.
Erau ființe diferite, înalte și scunde.
A fost o experiență deșteptătoare
și o adevărată călătorie spirituală.
Telosienii sunt versiuni avansate de-ale noastre
și chiar ne oferă oportunitatea să învățăm dacă vrem.
Prin meditație, eu duc oamenii în Telos, orașul din Pământ.
Am dus o femeie în Telos odată.
După câteva minute, încep să-i curgă lacrimile șiroaie.
Zice: „N-am simțit niciodată o astfel de dragoste
și am căutat-o toată viața.”
Cum ajungi în Telos?
Trebuie doar să fii deschis la minte și indulgent,
și într-o dispoziție receptivă.
Apoi, poate că vei vedea Telosul.
Ca om de știință, cred că este absolut ridicol.
Nu cred că Telos este real. Nu.
Oamenii văd Telosul pentru că vor să-l vadă.
Sau pentru că vor să fie acceptați de un grup.
Dar poveștile absurde pot avea consecințe spirituale.
Invitația spre paradisul spiritual din muntele Shasta
a fost o promovare pentru scena spirituală de aici.
Dar... Lemuria e la origine, de fapt,
o idee zoologică.
A fost un domn numit Philip Sclater, care încerca să-și dea seama
de ce semănau lemurii fosilizați din Madagascar și India.
Și a propus că ar exista un fel de punte terestră scufundată,
ceva ce a permis lemurilor să migreze dintr-un loc în altul.
Și cred că a numit-o Lemuria în glumă.
Mulți oameni s-au agățat de ideea de continent scufundat
pentru că nu există stimulent mai puternic pentru imaginație.
Au fost mai mulți ocultiști și mistici
care s-au agățat de ideea științifică de Lemuria.
Și au început să lipească de ea propriile idei spirituale și metafizice.
În timp, oamenii adaugă
înflorituri acestor legende, pe măsură ce spun povestea.
Și astfel, ce a început cu lemurii trecând puntea în Oceanul Indian,
a devenit în cele din urmă o civilizație scufundată în Pacific,
ai cărei locuitori au fugit pe Shasta.
În cele din urmă, cu timpul,
a devenit tot mai mult un ordin mistic care locuiește în munte.
Și dacă ești pe frecvența corectă și știi unde să cauți,
dacă ești dezvoltat spiritual,
s-ar putea să fii invitat înăuntru.
Aș vrea să fie o civilizație antică în munte.
Ar fi foarte interesant, dar sunt foarte sceptic.
Foarte sceptic.
Dacă ai scobi atât din munte,
ar începe să se lase.
Geologic, ar fi imposibil.
Toate treburile astea par scoase des din science-fiction.
Dacă telosienii există cu adevărat în muntele Shasta,
ne întrebăm: cum au ajuns acolo?
Unii credincioși spun că muntele nu adăpostește doar Telos,
ci că ar fi și o poartă către stele.
ARE PUTEREA MUNTELUI SHASTA ORIGINI EXTRATERESTRE?
Cred că ar trebui să considerăm telosienii extratereștri.
Muntele Shasta e un epicentru
al călătoriilor intergalactice, al comunicațiilor.
E aproape ca un aeroport intergalactic.
Se văd des OZN-uri de pe muntele Shasta.
E aproape neobișnuit să nu vezi activitate.
Într-o noapte din 1992,
eu și un prieten am decis să luăm mașina
și să mergem să ne uităm la stele pe partea estică a muntelui.
Stăteam în camionetă, în remorcă, și ne uitam pe cer.
Și a apărut o configurație de trei stele
într-un triunghi echilateral.
Acela era portalul.
Practic, o scurtătură prin hiperspațiu.
Deodată, stelele au clipit,
iar din mijlocul lor, ceva arăta ca...
Atunci când agiți o sticlă de suc și o deschizi,
seamănă cu o energie tulbure.
Un OZN a ieșit de acolo.
Și a făcut o pauză, materializându-se complet.
A făcut un viraj la dreapta și a intrat direct în versantul muntelui.
Era o ușă în versantul muntelui,
dar era ascunsă bine.
Dacă te uitai la ea,
părea că nu e decât un versant abrupt.
Și o altă navă a ieșit peste 15 minute,
luând același traseu.
Ne-am uitat trei ore.
Nouă nave au ieșit și au intrat în versant.
Am fost uluit.
Cred că extratereștrii au venit să observe
și să monitorizeze cum creștem.
Să ne oprească de la a ne autodistruge
și poate și alte civilizații cu noi.
Cred că OZN-urile și extratereștrii sunt
dintr-o realitate avansată a potențialului nostru.
Există un motiv pentru care le vedem,
conștientizarea că nu suntem singura formă de viață care există.
Și astfel, când le vezi,
în loc să fii îngrozit sau speriat,
poți să accepți că nu suntem singuri.
Muntele Shasta e un munte clasic
pentru OZN-uri, probabil datorită norilor lenticulari.
E printre cele mai bune locuri pentru nori lenticulari.
Dacă ai un munte, ai aer umed și destulă forță,
aerul este ridicat deasupra muntelui Shasta.
Și imediat ce se ridică, aerul se dilată și se răcește.
Deodată, apare un nor, iar aerul, coborând pe cealaltă parte,
e comprimat și norul dispare instantaneu.
Ce vedem e un curent de aer care apare și dispare permanent.
Dar mulți oameni cred că sunt nave telosiene,
ascunse în norii lenticulari.
Lucruri precum OZN-urile, contactul cu extratereștrii,
milioane de oameni sub muntele Shasta...
Ideile astea sunt greu de crezut.
Ești la mila imaginației oamenilor.
Cred că, dacă o specie extraterestră ar vrea să se ascundă după un nor,
poate n-ar alege un nor cu forma lucrului pe care vor să-l ascundă.
Nu sunt sceptic în totalitate.
Orice poate fi posibil.
Aproape oricine poate veni aici și să aibă un fel experiență
ieșită din comun.
Și, de cele mai multe ori, cred că e un lucru pozitiv și sănătos.
Dar se poate exagera uneori într-o notă negativă.
Și oamenii o pot lua razna.
În timp ce mulți găsesc revelația pe muntele Shasta,
nu poate fi negată istoria sa tumultuoasă.
De ce sunt forțele întunecate atrase către munte?
E FOLOSIT MUNTELE LA EXPLOATAREA ALTORA?
Sunt foarte multe culte
care își au cumva originea la acest munte.
Mă simt insultat când cineva exploatează clar oamenii.
Se vede care oameni vor să fie lideri de cult
și am avut mulți la muntele Shasta.
Inclusiv pe Amy Carlson, faimosul lider al cultului Victoria Iubirii.
Amy Carlson a devenit notorie
când ideile ei extreme și moartea sa neobișnuită
s-au răspândit la știri și pe rețele de socializare.
S-a găsit un lider de cult, moartă și mumificată în sacul de dormit.
Cadavrul era într-o cameră din spatele casei, îmbrăcat,
decorat cu luminițe de Crăciun și machiaj strălucitor la ochi.
Carlson credea că a trăit de sute de ori
și că a fost la un moment dat Marilyn Monroe, Cleopatra, Ioana d’Arc.
În calitate de lider al Victoriei Iubirii,
Amy Carlson își împărtășea cu mândrie credințele și comportamentul
la televizor și pe rețelele de socializare.
Salutări, ființe ale iubirii!
Sunt Mama Dumnezeu.
Mama Creației, Mama Gaia, Mama Pământ.
În sfârșit plouă pe muntele Shasta.
Știți cu toții că ea pretinde că e Iisus?
Da, are dovezile.
Am comandat atomilor mei să se întoarcă acasă, la lumină.
Cabală, gata!
Ego spiritual ordinar, gata!
Am citit despre asta în ziar și era o poveste șocantă și ciudată.
Apoi, am mai citit și am realizat că ultima ei locație cunoscută
era la 16 km de unde stau.
E cumva surprinzător,
până te gândești zece secunde și zici: „Are sens.”
Pentru Victoria Iubirii, muntele Shasta
era mai mult decât orașul de reședință Dunsmuir.
Carlson pretindea că este și regina Lemuriei.
Foloseau multe concepte new age.
Vorbeau despre Lemuria și tot ce vezi aici, sus.
iar aceste idei pot lua o întorsătură întunecată foarte repede.
Timp de decenii, muntele Shasta a fost fundație pentru formarea multor culte.
O femeie care își spunea Sora Thedra
pretindea că era încă din 1950
în contact zilnic cu aceste ființe spațiale.
Ideile ei au ajuns la muntele Shasta din Chicago, unde locuia ea.
Și aceasta a prezis
că vor fi luați de pe planetă de o navă spațială
înainte să aibă loc un cataclism cu cutremure și groază.
Au renunțat la posesiuni, au demisionat și au plecat cu ea când a zis.
Se pare că doi sociologi se infiltraseră în grupul ei din Chicago
și voiau să vadă ce aveau să facă adepții
când evenimentul nu se întâmpla, când prezicerea nu se adeverea.
Și ia te uită, toți au crezut
că dragostea lor a prevenit catastrofa
și au crezut și mai tare în Sora Thedra și ființele spațiale.
Iar sociologii au inventat termenul „disonanță cognitivă”.
Ești atât de implicat în credința ta,
încât nu vezi dovada că nu e adevărat.
Mai târziu, Sora Thedra s-a mutat lângă munte.
Și avea un grup mare de adepți acolo,
niște oameni cu educație.
Dar nici cei inteligenți nu vor să vadă dovezile.
Foarte puțini oameni pot evalua adevărul.
EI VOR SĂ TE SUPUI
POLIȚIA HARLINGEN
Liderii de cult devin obsedați de putere și controlul oamenilor.
Și inventează aceste teorii spirituale
pentru a le controla comportamentul și ce gândesc.
Și încă un mod în care le folosesc e să controleze povestea trecutului.
Poți inventa o poveste
pentru a-ți justifica dreptul la un loc care nu-ți aparține.
Amerindienii au fost aici de când lumea.
Muntele Shasta e de fapt un munte amerindian sacru.
Ideea asta de un ținut spiritual care există în munte
vine direct din cosmologia și istoria amerindiene.
Când vii într-un loc ca muntele Shasta
și pretinzi că lemurienii sau telosienii
au fost aici de milioane de ani,
ăsta e un furt de istorie.
E un rău făcut băștinașilor
și istoriei lor, conexiunii lor cu muntele.
Cele mai timpurii ritualuri făcute în această peșteră
erau amerindiene.
Practicau ceremonii spirituale aici.
Când coloniștii s-au așezat aici,
toate aceste peșteri din jur au fost preluate de societăți secrete,
care practicau ritualuri oculte în tradiția masonică.
E printre lucrurile care au adus răul într-un astfel de loc.
O societate secretă a făcut asta,
care se numea Ordinul Îmbunătățit al Oamenilor Roșii.
Veneau în peștera asta, se îmbrăcau ca amerindienii
și practicau o imitație batjocoritoare a culturii și ritualurilor lor.
Era un mod de a-i dezumaniza.
Oamenii au făcut lucruri depravate aici.
Oamenii au idei ciudate,
despre care cred că le fac viața pe Pământ mai bună.
Băștinașii și-au menținut culturile milenii întregi.
Ca ființe umane, suntem toți înrudiți.
Toți suntem responsabili unul de celălalt.
S-ar putea ca legendele muntelui Shasta să rămână mereu învăluite în mister.
Când atâția oameni pretind că trăiesc aceeași experiență, devine real?
Sau e doar o născocire a imaginației lor colective?
Oricare ar fi răspunsul,
ceva extraordinar se întâmplă pe muntele Shasta.
Cu siguranță cred că ceva paranormal sau spiritual
se întâmplă aici.
Dar pare să ia forma a ce ai în minte.
Poate fi ceva inofensiv
sau ceva periculos pentru oameni.
Nu există înlocuitor al experienței unei vizite aici,
iar persoana de lângă tine să-ți spună că aude voci.
Și te uiți în ochii săi și gândești: „Omul ăsta nu minte.”
Miturile se tot extind, continuă, nu au dispărut,
pentru că e ceva la frumusețea aceea sublimă
și la natura locului,
care produce în oameni experiențe neobișnuite.
Poveștile sunt toate false,
dar au un sâmbure de adevăr, cu originea într-o experiență.
Trebuie să vă întrebați instinctul.
Ce rezonează cu voi? Dar începeți de la a fi deschiși.
Veniți pe munte și trăiți ceva voi înșivă.
Veniți pe munte și deschideți-vă mintea posibilităților.
E marele mister
și nu știm tot ce se petrece în jurul nostru.
Nu trăiesc încercând să înțeleg lucruri care doar există.
Unele lucruri nu sunt menite să fie înțelese.
Subtitrarea: Maria Andreea Crintea